Na temelju članka 16. i 46. Statuta Grada Rijeke (″Službene novine Primorsko-goranske županije“ broj 24/09, 11/10 i 5/13 i ″Službene novine Grada Rijeke“ broj 7/14, 12/17, 9/18, 11/18-pročišćeni tekst, 2/20 i 3/21), Gradsko vijeće Grada Rijeke na sjednici \_\_\_\_\_ 2022. godine, donijelo je

**ODLUKU**

**o izmjenama Odluke o dodjeli nagrade Grada Rijeke**

**„AmbasadoRI odgoja i obrazovanja“**

Članak 1.

U Odluci o dodjeli nagrade Grada Rijeke „AmbasadoRI odgoja i obrazovanja“ („Službene novine Grada Rijeke“ broj 21/19) u članku 8. stavak 4. mijenja se i glasi:

„Sadržaj i oblik prijavnog obrasca iz stavka 3. ovoga članka određuje se javnim pozivom.“

Članak 2.

Članak 9. mijenja se i glasi:

„Pri stručnom vrednovanju prijedloga odgojno-obrazovne ustanove, Povjerenstvo iz članka 10. ove Odluke primjenjuje sljedeće kriterije za vrednovanje kandidata:

|  |  |
| --- | --- |
| KATEGORIJA | BODOVI |
| Inicirane aktivnosti s naglaskom na razvoju inovativnih oblika suradnje odgojno-obrazovnih radnika unutar ustanove prijavitelja | 3 boda po aktivnosti |
| Inicirane aktivnosti s naglaskom na razvoju inovativnih oblika suradnje odgojno-obrazovnih radnika s roditeljima djece/učenika u ustanovi prijavitelja | 3 boda po aktivnosti |
| Inicirane aktivnosti s naglaskom na razvoju inovativnih oblika suradnje s lokalnom zajednicom, organizacijama civilnog društva i slično | 3 boda po aktivnosti |
| Sudjelovanje u programima/projektima koji doprinose razvoju potencijala djece/učenika s posebnim potrebama u ustanovi prijavitelja | 5 bodova za koordiniranje/  vođenje |
| 4 boda za osmišljavanje |
| 3 boda za aktivno sudjelovanje |
| Aktivnosti na području odgoja i obrazovanja za ljudska prava i održivi razvoj u ustanovi prijavitelja | 5 bodova za koordiniranje/  vođenje |
| 4 boda za osmišljavanje |
| 3 boda za aktivno sudjelovanje |
| Edukacije i usavršavanja koje je kandidat/kinja pohađao/la izvan obveznog redovnog stručnog usavršavanja, odnosno koje nisu obuhvaćene Katalogom stručnih skupova Agencije za odgoj i obrazovanje, niti na njih obvezuje ministarstvo nadležno za obrazovanje, a doprinose unaprjeđenju odgojno-obrazovnog rada | 1 bod za trajanje od 4 do 8 sati |
| 3 boda za trajanje od 9 do 24 sata |
| 5 bodova za trajanje od 25 sati i više |
| Ostale aktivnosti na razvoju inovacija i kvalitete odgojno-obrazovnog rada | 3 boda po aktivnosti |

Ukoliko je ista aktivnost predložena u više kategorija iz stavka 1. ovoga članka, Povjerenstvo će prilikom stručnog vrednovanja prednost dati onoj kategoriji kojoj je pridružen veći broj bodova.“

Članak 3.

Članak 12. mijenja se i glasi:

„Povjerenstvo razmatra i boduje pristigle prijedloge sukladno kriterijima za vrednovanje utvrđenim u članku 9. stavku 1. ove Odluke.

Povjerenstvo vrednuje isključivo one aktivnosti koje su dokazane relevantnom popratnom dokumentacijom te su inicirane ili dovršene u trenutku podnošenja zahtjeva.

Član Povjerenstva ne smije sudjelovati u razmatranju i izuzet je od odlučivanja o pitanju koji se odnosi na prijedlog u kojemu sudjeluje on ili s njim povezane osobe (srodnik po krvi u ravnoj liniji do bilo kojeg stupnja, bračni ili izvanbračni drug, formalni ili neformalni partner) ili se odnosi na prijedlog koji je predložila ustanova u kojoj član Povjerenstva ima zasnovan radni odnos.

Povjerenstvo odvojeno razmatra i boduje pristigle prijedloge prema vrsti ustanove iz članka 1. stavka 1. ove Odluke te izrađuje zasebne rang-liste kandidata.

Izuzetno od odredbe stavka 1. ovoga članka, ukoliko pristignu prijedlozi iz dvije ili više ustanova za dodjelu nagrade istom odgojno-obrazovnom radniku, Povjerenstvo će ih razmatrati i bodovati kao jedan zajednički prijedlog.

Ako dva ili više odgojno-obrazovnih radnika ostvare jednaki broj bodova, nagrada će se dodijeliti odgojno-obrazovnom radniku koji je ostvario veći zbroj broja bodova u kategorijama „Inicirane aktivnosti s naglaskom na razvoju inovativnih oblika suradnje odgojno-obrazovnih radnika unutar ustanove prijavitelja”, „Inicirane aktivnosti s naglaskom na razvoju inovativnih oblika suradnje odgojno-obrazovnih radnika s roditeljima djece/učenika u ustanovi prijavitelja” i „Inicirane aktivnosti s naglaskom na razvoju inovativnih oblika suradnje s lokalnom zajednicom, organizacijama civilnog društva i slično”.

Ako dva ili više odgojno-obrazovnih radnika ostvare jednaki broj bodova i nakon zbrajanja bodova u kategorijama iz stavka 6. ovoga članka, nagrada će se dodijeliti odgojno-obrazovnom radniku koji je ostvario veći broj bodova redom za koordiniranje/vođenje aktivnosti, potom za osmišljavanje aktivnosti te potom za aktivno sudjelovanje u aktivnostima.“

Članak 4.

Ova Odluka stupa na snagu osmoga dana od dana objave u “Službenim novinama Grada Rijeke“.